Si sanctorum locis offerimus aliquid derebus nostris, hoc procul dubio confidimus retribuere in eterna beatitudine. Qua propter ego nomine Hugo, cognomine de Felgeriis, relinquens hujus seculi pompam et desiderans sequi redemptoris humani generis artam viam, que ducit ad celestis patrie viam, don[o] sacro sancte Dei ecclesie in honore sancte Dei genitricis fundate, in loco Bello Joco site, et canonicis ibidem degentibus medietatem unius curtili in pago Lugdunensi, in parrochia Sancti Martini de Charentalia, et in villa eadem situm, ea ratione ut, canonici teneant et possideant absque ullo contradicente. Quod si fuerit ullus ex heredibus meis, qui hanc ælemosinam meam destruere presumpserit, non vindicet, et insuper iram omnipotentis Dei incurrat et dimidiam auri libram componat. Qui autem hanc ælemosinam amaverit et creverit, eternam beatitudinem consequi mereatur. Amen. Actum manibus D., tempore P. regis. S. Hugonis. S. Milonis. S. Berardi.